CELEX: 32021D1798
Language: el
Date: 2021-10-07 00:00:00
Title: Απόφαση (ΕΕ) 2021/1798 του Συμβουλίου της 7ης Οκτωβρίου 2021 για την παράταση της θητείας του εκτελεστικού διευθυντή της Ευρωπόλ

12.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 361/50
               
            
         ΑΠΟΦΑΣΗ (ΕΕ) 2021/1798 ΤΟΥ ΣΥΜΒΟΥΛΙΟΥ
         της 7ης Οκτωβρίου 2021
         για την παράταση της θητείας του εκτελεστικού διευθυντή της Ευρωπόλ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ (1), και ιδίως το άρθρο 54 παράγραφοι 3 έως 5,
         Ενεργώντας ως η αρμόδια αρχή για τον διορισμό του εκτελεστικού διευθυντή της Ευρωπόλ,
         Έχοντας υπόψη την πρόταση του διοικητικού συμβουλίου της Ευρωπόλ της 15ης Μαρτίου 2021,
         Εκτιμώντας τα ακόλουθα:
         
                     (1)
                  
                  
                     Η κα Catherine DE BOLLE διορίστηκε εκτελεστική διευθύντρια της Ευρωπόλ με απόφαση του Συμβουλίου της 8ης Μαρτίου 2018 (2). Η θητεία της κας Catherine DE BOLLE αναμένεται να λήξει την 1η Μαΐου 2022.
                  
               
                     (2)
                  
                  
                     Ο εκτελεστικός διευθυντής της Ευρωπόλ διορίζεται για τετραετή περίοδο η οποία δύναται να παραταθεί άπαξ σύμφωνα με το άρθρο 54 παράγραφος 4 του κανονισμού (ΕΕ) 2016/794.
                  
               
                     (3)
                  
                  
                     Η απόφαση του διοικητικού συμβουλίου της Ευρωπόλ της 1ης Μαΐου 2017 καθορίζει τη διαδικασία για την παράταση της θητείας του εκτελεστικού διευθυντή της Ευρωπόλ.
                  
               
                     (4)
                  
                  
                     Το διοικητικό συμβούλιο ενημέρωσε το Ευρωπαϊκό Κοινοβούλιο ότι θα πρότεινε στο Συμβούλιο να παραταθεί η θητεία της κας Catherine DE BOLLE.
                  
               
                     (5)
                  
                  
                     Το διοικητικό συμβούλιο πρότεινε στο Συμβούλιο την παράταση της θητείας της εκτελεστικής διευθύντριας της Ευρωπόλ, κας Catherine DE BOLLE.
                  
               
                     (6)
                  
                  
                     Βάσει της εν λόγω πρότασης, το Συμβούλιο επιθυμεί την παράταση της θητείας της κας Catherine DE BOLLE ως εκτελεστικής διευθύντριας της Ευρωπόλ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία της κας Catherine DE BOLLE ως εκτελεστικής διευθύντριας της Ευρωπόλ παρατείνεται από τις 2 Μαΐου 2022 έως την 1η Μαΐου 2026 στον βαθμό AD 16.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 7 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               M. DIKAUČIČ
            
         
         
            (1)  ΕΕ L 135 της 24.5.2016, σ. 53.
         
            (2)  ΕΕ C 122 της 9.4.2018, σ. 1.